text: [{"text_idx": "#000006", "text": "Sum tilflytari ella flo\u0301ttafo\u0301lk i\u0301 F\u00f8royum kann ta\u00f0 vera trupult at tri\u0301vast og at gerast ein virkin partur av samfelagnum og av teimum felagsskapum, sum kny\u0301ta okkum saman \u2013 veri\u00f0 ta\u00f0 seg a\u0301 arbei\u00f0spla\u0301ssinum, i\u0301 sku\u0301lanum ella fri\u0301ti\u0301\u00f0ari\u0301trivinum."}, {"text_idx": "#000007", "text": "Ti\u0301 er t\u00f8rvur a\u0301 sja\u0301lvbodnum sum t\u00e6r. Tu\u0301 kanst stu\u00f0la einum tilflytarara ella tilflytarafamilju vi\u00f0 ymiskum gerandisavbjo\u0301\u00f0ingum og vera vi\u00f0 til at opna dyr til ny\u0301ggj sosial sambond, sum kunnu \u00f8kja um um teirra trivna og kenslu av at hoyra til. Ti\u0301n n\u00e6rvera og samvera, men eisini ti\u0301tt netverk, ti\u0301nar royndir og ti\u0301n kunnleiki til samfelagsbygna, f\u00f8royskar si\u00f0venjur og reglur, eru gull verd fyri ein tilflytara."}, {"text_idx": "#000009", "text": "I\u0301 h\u00f8vu\u00f0sheitum er ti\u0301n leiklutur sum sja\u0301lvbo\u00f0in vinur at veita go\u0301\u00f0a samveru og stu\u00f0ul. Endama\u0301li\u00f0 er at veita medmenniskjatokka og at stu\u00f0la einum vini ella einari vinarfamilju a\u0301 einum sja\u0301lvbodnum grundarlagi."}, {"text_idx": "#000011", "text": "Hugsa um hetta sambandi\u00f0 eins og tu\u0301 hugsar um a\u00f0rar vinir og kenningar, har tit i\u0301 felag gera av, hvat tit skulu gera saman, og tit kanska skiftast um at leggja hu\u0301s til. Grundleggjandi handlar ta\u00f0 um at royna at skilja og vi\u00f0urkenna hv\u00f8nn annan, ti\u0301 ongin da\u0301mar at kenna seg illa vi\u00f0 ella o\u0301li\u0301ka vi\u00f0fardan."}, {"text_idx": "#000013", "text": "Hvat f\u00e6rt tu\u0301 burturu\u0301r at vera sja\u0301lvbo\u00f0in vinur ella vinafamilja?\nTey allarflestu uppliva gle\u00f0ina av at hja\u0301lpa \u00f8\u00f0rum menniskjum, men at vera sja\u0301lvbo\u00f0in fevnir ikki bert um at geva. Sum sja\u0301lvbo\u00f0in f\u00e6rt tu\u0301 eisini m\u00f8guleika at l\u00e6ra eitt menniskja vi\u00f0 eini a\u00f0rari mentanarligari bakgrund at kenna, sum kann ri\u0301ka ti\u0301tt li\u0301v og geva t\u00e6r ny\u0301ggjar a\u0301sko\u00f0anir um li\u0301vi\u00f0."}, {"text_idx": "#000015", "text": "Hvussu no\u0301gva ti\u0301\u00f0 skalt tu\u0301 seta av?\nTit avgera sja\u0301lvi, hvussu ofta tit hittast, og hvat tit gera saman. Ta\u00f0, sum hevur ty\u0301dning er samveran og stu\u00f0ulin. Og minst til, at tann besta hja\u0301lpin er hja\u0301lp til sja\u0301lvhja\u0301lp, ti\u0301 ta\u00f0 styrkir um virkisf\u00f8ri\u00f0 og sja\u0301lvsa\u0301liti\u00f0 hja\u0301 vininum/vinarfamiljuni."}, {"text_idx": "#000016", "text": "Vit vi\u00f0m\u00e6la, at tit ti\u0301\u00f0liga tosa saman um, hvussu ofta tit ynskja at hittast. No\u0301gv hittast i\u0301millum tv\u00e6r og fy\u0301ra fer\u00f0ir um ma\u0301na\u00f0in. Ta\u00f0 avger\u00f0a tit sja\u0301lvi tykkara millum. Lurta eftir ynskjunum hja\u0301 vi\u00f0komandi og ver\u00f0 realistisk/ur um, hvussu no\u0301gva ti\u0301\u00f0 tu\u0301 hevur. Hav i\u0301 huga, at vinurin eisini kann hava ein gerandisdag vi\u00f0 knappari ti\u0301\u00f0."}]